钦定古今图书集成/明伦汇编/官常典/第794卷 > 康公弼
## 钦定古今图书集成/明伦汇编/官常典/第794卷 > 康公弼

按《金史》本传：“公弼，字伯迪，其先应州人。曾祖引，辽保
宁间，以战功授誓券，家于燕之宛平。公弼好学，年二
十三中进士，除著作郎、武州军事判官。辟枢府令史，
求外补，出为宁远令。县中陨霜杀禾稼，漕司督赋急，
系之狱。公弼上书，朝廷乃释之，因免县中租赋。县人
为立生祠。监平州钱帛库，调督粮于川州。大盗侯概”
陷川州，使护送公弼出境，曰：“良吏也。”权乾州节度使，
卒，谥忠肃。天会七年，赠侍中。正隆二年，改赠特进、道
国公。